Приложение № 1

**ТЕХНИЧЕСКО ЗАДАНИЕ**

 **Предметът на настоящата обществена поръчка е:**

 „Техническо обслужване и/или ремонт на моторни превозни средства собственост на Националното бюро за контрол на специалните разузнавателни средства (НБКСРС), включително доставка и монтаж на резервни части, материали и консумативи (без годишен технически преглед и пътна помощ)”, разпределени както следва:

5 бр. МПС собственост на НБКСРС в таблица № 1

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Марка и модел** | **KW** | **Обем** | **Год. Пр.** | **Гориво** | **Шаси** | **Двигател** |
| 1 | Ауди - S 4 | 195 | 2700 | 2001 | Бензин | WAUZZZ8DZYA191287 | AGB021596 |
| 2 | Форд - Мондео | 92 | 1800 | 2004 | Бензин | WF04XXGBB44R37165 | 4R37165 |
| 3 | БМВ - Х 5 | 210 | 3000 | 2009 | Дизел | WBAFF01000L218636 | 23587087 |
| 4 | БМВ - 530 | 160 | 3000 | 2004 | Дизел | WBANC71020B649627 | 306D228845693 |
| 5 | Хюндай - Елантра | 79 | 1600 | 2006 | Бензин | KMHDM41BP6U237132 | G4ED5296174 |

 В хода на изпълнение на договора се допуска техническо обслужване и ремонт надопълнително придобити от възложителя автомобили от същите или от други марки, които не са посочени в таб. № 1.

 Максимално допустимата стойност на поръчката е до **30 000** **лв.** без ДДС.

**Всички дейности** по техническото обслужване и/или ремонта на МПС трябва да се извършват в съответствие с техническата документация за съответния автомобил.

Под техническо обслужване следва да се имат предвид следните дейности:

- компютърна диагностика;

 - проверка на електрическа и осветителната система, смяна на крушки при необходимост;

 - проверка на спирачна система, смяна на накладки при необходимост;

 - проверка на ходова част и амортисьори;

 - проверка на хидравлична система, смяна на хидравлична течност при необходимост;

 - проверка на охладителна/климатична система, допълване на фреон при необходимост;

 - визуален оглед на състоянието на каросерия, защитни елементи под каросерията, тръби и маркучи на горивна и спирачна система, гумени компоненти /муфи, втулки и др./;

 - проверка и подмяна, при необходимост, на задвижващия/те ремък/ци;

 - проверка на емисиите на отработени газове;

 - подмяна на свещи и кабели за свещи;

 - проверка на функциите на двигателя и ремонт;

 - подмяна на въздушен филтър;

 - подмяна на двигателно масло и маслен филтър и уплътнение на пробка-картер;

 - проверка и подмяна на трансмисионно масло;

 - подмяна на поленов филтър /филтър на климатичната система/;

 - подмяна на горивен филтър;

 - подмяна на спирачна течност;

 - сезонна смяна на автомобилните гуми обхваща: всички дейности по привеждането на автомобилите за експлоатация през съответните сезони /демонтаж и монтаж, баланс и тежести на автомобилните гуми през различните сезони - летни със зимни и зимни с летни/. Необходимостта от ремонт на джанти на служебните автомобили на НБКСРС се установява с протокол от Изпълнителя, за всеки отделен автомобил.

Всички останали дейности, невключени в техническото обслужване, следва да се считат за ремонт. Такива са ремонт на двигател, ходова част, спирачна система, хидравлична система, горивна система, запалителна уредба, кормилна уредба, съединител, скоростна кутия, диференциал, електроинсталацията /без радио апаратите/, подмяна на катализатори, ауспухови тръби и гърнета – при необходимост, автотенекеджийски и бояджийски услуги – при необходимост и други ремонти.

Техническото обслужване и/или ремонта включват и доставка и монтаж на оригинални резервни части, произведени за съответната марка и модел МПС, материали и консумативи, необходими за поддръжката на МПС и осигуряване на техническата им изправност.

**Стойността на** доставката и монтажа на резервните части, материали и консумативи, необходими за извършване на техническо обслужване и/или ремонта на МПС е за сметка на Възложителя.

**Изисквания към изпълнението:**

При изпълнение на поръчката, изпълнителят е длъжен:

* Да доставя и монтира нови, неупотребявани и нерециклирани резервни части и материали, със сертификат от съответния производител;
* Да осигури гаранционен срок за извършената работа и вложените резервни части както следва:
* 3 /три/ месеца за извършената работа, съгласно издадените фактури и
* 6 /шест/ месеца за вложените резервни части, ако не е предвиден по-дълъг срок от производителя.
* Да приема МПС в сервиз на Изпълнителя – в работни дни след подадена заявка от определеното отговорно лице от страна на Възложителя. Заявката следва да съдържа информация за времето на приемане в сервизната база на Изпълнителя;

● Да извършва техническо обслужване и/или ремонт на приетото МПС за срок не по-дълъг от три работни дни, считано от датата и часа на заявката на Възложителя. При установяване на некачествено техническо обслужване и/или ремонт на МПС, същите се отстраняват от изпълнителя, за негова сметка, в срок до 5 /пет/ работни дни от констатирането, в рамките на гаранционния срок на извършената работа и вложените резервни части, с протокол, подписан от отговорното лице по договора и отизпълнителя.

 ● Да предостави и попълва стриктно сервизна книжка за автомобила, в която да вписва: обем на ремонта по видове операции, вложените резервни части, дата, показания на километража, подпис и печат;

 ● Да фактурира реално употребеното време на вложения труд при извършване на операциите в човекочасове;

 ● Да фактурира вложените резервни части, материали и консумативи с включената в ценовото предложение процентна отстъпка.

**Начин на плащане:**

1. Извършените дейности и вложените резервни части, материали и консумативи се заплащат от НБКСРС, по банкова сметка посочена от изпълнителя, до 10 /десет/ работни дни, след представяне на оригинална фактура и приемо-предавателен протокол за приемане на МПС от сервизната база на Изпълнителя.

Изпълнителят следва да запише на отделни редове във фактурите стойността на вложените резервни части, стойността на вложения труд и идентификация на МПС.

**Срок на поръчката**: 1 (една) година или до достигане на общата стойност на поръчката, в зависимост от това, кое от събитията настъпи по-рано.

**ИЗИСКВАНИЯ И ДОКАЗАТЕЛСТВА ЗА ТЕХНИЧЕСКИТЕ ВЪЗМОЖНОСТИ И КВАЛИФИКАЦИЯ НА УЧАСТНИЦИТЕ**

 **1.** Участникът следва да представи списък на три броя услуги, сходни с предмета на настоящата поръчка („Техническо обслужване и/или ремонт на моторни превозни средства, включително доставка и монтаж на резервни части, материали и консумативи (без годишен технически преглед и пътна помощ)”, с посочване на Възложители (получатели), стойност, период на изпълнение (посочва се начална дата и крайна дата на всяка услуга). Към списъка участникът прилага доказателства за извършената услуга под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката или услугата.

 **Минимално изискване:**

**2.** Участникът трябва да има изпълнени услуги, сходни с предмета на настоящата поръчка, изпълнени през последните три години до датата на подаване на офертата, с приложени доказателства за извършена услуга, съгласно чл. 51, ал. 4 от ЗОП.

 **3.** Списък с посочване на сервизните специалисти /техническите лица/, които ще участват в изпълнението на обществената поръчка, и отговорника за изпълнението на обществената поръчка. Списъкът следва да съдържа имената, образованието, квалификацията или информация за завършен курс на лицата, които ще изпълняват поръчката, както и информация за вида на правоотношението на лицата с участника (трудово, гражданско). Списъкът следва да бъде подписан от лицето, което представлява участника.

 **4.** Всеки участник трябва да разполага с минимум 4 /четирима/ специалиста /технически лица/, пряко ангажирани с техническото обслужване и/или ремонта на МПС, които да притежават съответното образование, квалификация или завършен курс, свързани със следните области на приложение:

 - двигатели с вътрешно горене;

 - транспорт и/или транспортна техника;

 - експлоатация, диагностика, ремонт, и поддържане на транспортна и/или автомобилна техника;

 - електротехника;

 и други свързани с техническото обслужване и/или ремонт на МПС.

 **5.** Списък-декларация на техническото оборудване за изпълнение на обществената поръчка и на техническото оборудване за изпитване и изследване, които участникът ще осигури за качественото изпълнение на обществената поръчка. Списъкът-декларация следва да съдържа наименование на оборудването, технически характеристики и основание за ползване от участника (собственост, наем, лизинг, предварителен договор, друго основание, конкретизирано от участника, напр. възможностите на трети лица).

 **6.** Участникът да осигури минималното техническо оборудване за качествено изпълнение на обществената поръчка, включително оборудване за изпитване и изследване, както следва:

- стенд за регулиране на преден и заден мост;

- спирачен стенд;

- подемник за ремонт на ходова част (минимум 3 бр.);

- апаратура за диагностика и пълнене на климатични инсталации;

- специализиран софтуер за диагностика на МПС, обект на поръчката.

 **7. с**писък с посочване местонахождението на сервизните бази.

**7. 1.**Всеки участник трябва да разполага минимум с една сервизна база (собствена, наета или друга, например използване ресурсите на трети лица) на територията на гр. София, за участие в обществената поръчка която да разполага с 24 часово видео наблюдение и охрана.